מדד דאו ג'ונס

250px|ממוזער|ממוצע דאו ג'ונס 1896–2024 (לוגריתמי)
מדד דַאוּ ג'וֹנְס (באנגלית: Dow Jones; שמו המלא מאנגלית: ממוצע התעשייה דאו ג'ונס, באנגלית: Dow Jones Industrial Average; ידוע גם בשמו המקוצר: "הדאו") הוא מדד מניות המשקלל את השינוי הרצוף בשערי 30 מניות נבחרות של חברות ענק אמריקאיות בבורסה לניירות ערך בניו יורק. בנוסף למדד התעשייה הנ"ל קיימים גם מדדי דאו ג'ונס אחרים לענפי כלכלה שונים בארצות הברית ולבורסות מסביב לעולם; אך השם המקוצר מדד דאו ג'ונס מיוחד למדד ספציפי זה שהיה במשך עשרות שנים עוד לפני הקמת מדד אס אנד פי 500 המדד המקובל ביותר למדידת השינויים היומיים בשערי המניות בבורסה לניירות ערך בניו יורק. למרות שבשמו הרשמי כלולה המילה "תעשייה" רבות מהחברות שמניותיהן כלולות כיום במדד זה עוסקות בענפי כלכלה שונים לרבות בנקאות, ביטוח ושירותים.

היסטוריה
250px|ממוזער|ממוצע תעשייתי של דאו ג'ונס  1896–2024
מייסדו של המדד הוא העיתונאי צ'ארלס דאו, שהיה מהוגי רעיונות המדדים בעולם של שוק ההון. דאו ייסד את העיתון וול סטריט ג'ורנל והיה לעורכו. הוא גם הקים את חברת דאו ג'ונס אנד קומפני שאמונה על פרסום מידע מהשווקים הפיננסיים למשקיעים ולמתעניינים. דאו החל את רעיון המדד באמצעות רישום מניות ברשימות אישיות, וזה התפתח בהדרגה למדד הוותיק ביותר שפעיל ברציפות זמן רב יותר מבין כל המדדים בבורסות בעולם.

המדד הראשון התפרסם ב-26 במאי 1896, והרכיבו אותו מניות של 12 חברות תעשייה גדולות בארצות הברית. ערכו ביומו הראשון עמד על 40.94 נקודות. באותה שנה הוא הגיע גם לשפל כל הזמנים של 28.48 נקודות. חברת ג'נרל אלקטריק הייתה כלולה במדד במשך התקופה הארוכה ביותר לאחר שנוספה ב-1907 והוצאה ממנו ב-2018.

המדד שמבטא את התנהגות שוקי ההון האמריקנים צנח בשיעורים חדים במספר תקופות במשך העשורים הרבים שבהם הוא נמדד. עקב מלחמת העולם הראשונה הוא צנח ב-24.39% ב-12 בדצמבר 1914. במהלך המשבר הפיננסי הגדול שהתחיל ב-1929 הוא צלל לשפל שאותו לא חצה עד ל-1954. ב-1987 נחתך המדד ב-22.6% ביום שני ה-19 באוקטובר שידוע בכינויו יום שני השחור.

ב-19 במרץ 1999 חצה המדד לראשונה את קו 10,000 הנקודות, בתום יום המסחר. חמישה שבועות אחר כך המדד חצה את קו ה-11,000 הנקודות. בחודש ינואר שנת 2017 חצה המדד לראשונה את קו 20,000 הנקודות. ב-16 במרץ 2020 צנח המדד בכ-12.93%, הצניחה הגדולה ביותר מאז יום שני השחור של 1987, הצניחה אירעה בצל החששות ממגפת הקורונה ומירידה חדה במחירי הנפט. בהמשך אותה שנה התאושש המדד במהירות וב-24 בנובמבר 2020 אף קבע שיא חדש ונסגר לראשונה מעל 30,000 נקודות.

ב-22 בינואר 2024, מדד דאו ג'ונס חצה את רף 38,000 הנקודות בפעם הראשונה. חודש לאחר מכן הוא עבר את רף 39,000, ובמאי, הוא עבר את רף 40,000 הנקודות. ב-10 בדצמבר 2025, חצה את רף 48,000 הנקודות.

מדדים נוספים
לחברת דאו ג'ונס אנד קומפני ישנם עוד עשרות מדדים יומיים. ביניהם ניתן למנות את מדד דאו ג'ונס לממוצע בתחבורה, מדד דאו ג'ונס לענף השירותים, מדד הדאו ג'ונס לענקיות גלובליות ועוד רבים.

החברות המרכיבות את מדד דאו ג'ונס
נכון ל-18 בדצמבר 2025, דאו ג'ונס מורכב מהחברות הבאות:

 חברה לוגו תעשייה תאריך הוספה למדד משקל במדד (%)    סימול אפל 100x30px אלקטרוניקה 6 במרץ 2015 3.49 AAPL אמג'ן 100x40px תרופות 31 באוגוסט 2020 4.17 AMGN אמזון 100x30px קמעונאות 26 בפברואר 2024 2.91 AMZN אמריקן אקספרס 100x30px שירותים פיננסיים 30 באוגוסט 1982 4.82 AXP בואינג 100x40px תעופה 12 במרץ 1987 2.67 BA קטרפילר 100x40px מנועים וציוד מכני הנדסי 6 במאי 1991 7.26 CAT סיילספורס 100x30px תוכנה 31 באוגוסט 2020 3.31 CRM סיסקו מערכות 100x30px תקשורת נתונים 6 ביוני 2009 0.99 CSCO שברון 100x30px אנרגיה 19 בפברואר 2008 1.90 CVX חברת וולט דיסני 100x50px שידור ובידור 6 במאי 1991 1.44 DIS גולדמן זאקס 100x30px בית השקעות 23 בספטמבר 2013 11.25 GS הום דיפו 100x30px מוצרי בית 1 בנובמבר 1999 4.56 HD האניוול 100x50px מגוון תעשיות 31 באוגוסט 2020 2.54 HON IBM 100x30px מחשבים ושירותי מחשוב 29 ביוני 1979 3.86 IBM ג'ונסון אנד ג'ונסון 100x40px תרופות 17 במרץ 1997 2.67 JNJ ג'יי פי מורגן צ'ייס 100x40px בנקאות 6 במאי 1991 4.02 JPM חברת קוקה-קולה 100x40px משקאות קלים 12 במרץ 1987 0.90 KO מקדונלד'ס 100x30px מזון מהיר 30 באוקטובר 1985 4.10 MCD 3M 100x30px תעשיות מגוונות 9 באוגוסט 1976 2.08 MMM פרוקטר אנד גמבל 100x30px מוצרי צריכה ביתיים 26 במאי 1932 1.87 PG מרק 100x40px תרופות 29 ביוני 1979 1.29 MRK מיקרוסופט 100x40px תוכנה 1 בנובמבר 1999 6.21 MSFT נייקי 100x30px תעשיית הביגוד 23 בספטמבר 2013 0.84 NKE אנבידיה 100x40px שבבים 1 בנובמבר 2024 2.24 NVDA שרווין-ויליאמס 100x40px כימיקלים  8 בנובמבר 2024 4.18 SHW טרוולרס 100x40px ביטוח 8 ביוני 2009 3.77 TRV קבוצת יונייטד הלת' 100x40px ביטוח רפואי 24 בספטמבר 2012 4.21 UNH ויזה 100x30px שירותים פיננסים 23 בספטמבר 2013 4.44 V וריזון תקשורת 100x40px תקשורת 8 באפריל 2004 0.52 VZ וולמארט 100x40px קמעונאות 17 במרץ 1997 1.47 WMT

קישורים חיצוניים

 אתר חברת דאו-ג'ונס
 אתר מדדי דאו-ג'ונס

״מדד של הצלחה״ - סיפורו של צ'ארלס דאו ומדד דאו-ג'ונס בפודקאסט ״מינהר הזמן״, ״כאן״, תאגיד השידור הישראלי
מדד הדאו ג׳ונס באתר מיטב לימוד עצמי


 הערות שוליים 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:שוק ההון האמריקאי
דאו ג'ונס
קטגוריה:הבורסה לניירות ערך בניו יורק